VS000809
Datum: 1997-06-28T02:00:00.000+02:00
datum_sodbe_i_stopnje: 1999-06-29T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: lahki primeri
odskodnina: 1100000 SIT
opombe: II Ips 43/2000. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Kot invalid je delal v laboratoriju za sejanje peska.

## Škodni dogodek

Prometna nesreča

## Poškodba

Udarnina vratne hrbtenice, udarnine in odrgnine po glavi ter udarnina desne rame.

## Telesne bolečine

500000 SIT Srednje hude 1 mesec, blage, ki so občasno prehajale v srednje hude 1 mesec, še vedno ima blage občasne bolečine ob spremembah vremena, ob dolgotrajnih transportih, ob ponavljajočih se sunkovitih gibih glave, ob delu z vibracijami, ob dolgotrajnem sedenju v prisiljenem položaju ter ob poskusih dvigovanja bremen težjih od 15 kg. Sedanje bolečine, ki bodo trajale tudi v prihodnje, so le v manjši meri (10 %) posledica poškodb iz škodnega dogodka.

#### Ambulantno zdravljenje

6-krat ambulantno pregledan pri travmatologu oz. ortopedu, 9-krat ambulantno pri svojem zdravniku.

#### Rehabilitacija

Hodil je na fizioterapijo (ki je občasno boleča in neprijetna), pri čemer jo je le v manjši meri (10 %) opravljal zaradi poškodb iz škodnega dogodka.

#### Nevšečnosti med zdravljenjem

18-krat je bil izpostavljen nizkim dozam ionizirajočega sevanja. 4 mesece plastična opornica za vrat, od tega 1 mesec stalno, 1 mesec samo čez dan, nadaljnja 2 meseca pa občasno.

## Strah

200000 SIT Hud trenutni primarni strah, nekaj ur hud sekundarni strah, nato še en do dva meseca zaskrbljenost za izid zdravljenja. Težave, ki jih je imel s hrbtenico že pred nesrečo, so vplivale na njegovo duševno doživljanje zdravljenja.

## Zmanjšanje življenjske aktivnosti

400000 SIT Tožnik ima zavrto gibljivost vratne hrbtenice lažje stopnje. Posledice nesreče le v manjši meri (približno 10 %) vplivajo na zavrto gibljivost, saj je bil tožnik že prej invalid III. kategorije. Zaradi poškodbe iz nesreče je nekoliko zmanjšano sposoben za dela, ki zahtevajo dolgotrajne transporte, za dela, ki so povezana s sunkovitimi gibi glave, za dela, ki so povezana z vibracijami in za dela, ki so povezana z dolgotrajnim sedenjem v prisilnem položaju. Že pred nesrečo je kot invalid delal v laboratoriju za sejanje peska in njegovo delo zaradi poškodbe ni bilo spremenjeno.

---

ZOR člen 200, 203